**7 клас Домашна работа – 22 учебна седмица**

 **Български език и литература**

*Припомнете си видовете сказуеми, с които работихме в клас и които записахме в тетрадките.*

1. *Моля прочетете текста и препишете глаголните форми – определете кои от тях образуват прости сказуеми, изразени със сложна глаголна форма и кои образуват съставни сказуеми. Определете вида на съставните сказуеми.*

20 февруари. Късните студове на тая зима се усилваха повече от северните ветрове, които духаха непрестанно от две недели насам. Дунавът беше замръзнал; един дебел пласт лед беше облякъл като в медна броня величествената река. Мястото, дето друг път се синееха гордите вълни на Дунава, сега беше една бяла поляна, която на юг се свършваше с висок бряг, дето грачеха чавките, а на север се сливаше с безбройната влашка равнина.

 *Из „Немили-недраги” Иван Вазов*

*2. Прочетете изреченията. В тетрадките си препишете сказуемите и определете вида им.*

1. „Рекох да те питам, може да си я виждал, може да си я чувал...”

2. „ Но веднага Моканина се досети, че може съвсем да отчая тия хора и каза: - Пък може да има...”

3. „Пък и трябва да има, щом се е чуло...”

4. „ Той стана да си ходи.”

5. „Хайде, дано я видим и ние!”

 *Из „Бялата лястовица” Йордан Йовков*